Αρχηγείο Ενόπλων Δυνάμεων

Αρχηγείο Ενόπλων Δυνάμεων (Α.Ε.Δ.) ονομαζόταν από το 1968 μέχρι το 1977 το όργανο κεντρικής διοίκησης Στρατού, Ναυτικού και Αεροπορίας της Ελλάδας, το σημερινό Γενικό Επιτελείο Εθνικής Άμυνας (Γ.Ε.ΕΘ.Α). Στο Α.Ε.Δ. υπαγόταν το Αρχηγείο Στρατού (Α.Σ.), το Αρχηγείο Ναυτικού (Α.Ν.) και το Αρχηγείο Αεροπορίας (Α.Α.).

Το 1968 η στρατιωτική δικτατορία κατάργησε την συντονιστική αρμοδιότητα του Γ.Ε.ΕΘ.Α. επί των τριών κλάδων των Ενόπλων ΔυνάμεωνΤο Γ.Ε.ΕΘ.Α. συστάθηκε στις 11 Απριλίου 1950 με τον Α.Ν. 1431 και το άρθρο 2 το οποίο προέβλεπε την οργάνωση του Γ.Ε.ΕΘ.Α. και το μετονόμασε σε Αρχηγείο Ενόπλων Δυνάμεων (Α.Ε.Δ.) το οποίο και ασκούσε πλήρη Διοίκηση στους κλάδους των Ε.Δ. σε περίοδο ειρήνης και περίοδο κρίσεων ή πόλεμου.

Το 1977 το Α.Ε.Δ. επανήλθε και πάλι σε Γ.Ε.Ε.ΘΑ. και κατέστη το Ανώτατο συντονιστικό όργανο των Ε.Δ. για την εφαρμογή και υλοποίηση των αποφάσεων του Κυβερνητικού Συμβουλίου Εξωτερικών και Άμυνας (ΚΥ.ΣΕ.Α) και του Συμβουλίου Αρχηγών Γενικών Επιτελείων (Σ.Α.Γ.Ε.).

 Σημειώσεις 

 Παραπομπές 

 Πηγές 
 Γενικό Επιτελείο Εθνικής Άμυνας

Κατηγορία:Ελληνικές Ένοπλες Δυνάμεις